ħabs u għidtilhom biex jekk għandhom xi metodu legali kif dan il - bniedem jista' jinżamm Malta u jiġi mogħti lil xi awtoritajiet oħra, jgħidulna bih, għax aħna ppreparati biex kwalunkwe ħaġa li legalment tista' ssir inħalluha ssir.

Eżaminajna t -Trattat ta' Estradizzjoni li sar mal- Gvern Ingliż - mingħalija ta' l - 1931 li daħal f'effett għal Malta fl -1932 - u dan jitkellem dwar reati li jiġu kommessi fil - ġurisdizzjoni ta' l - Istati Uniti ta' l- Amerika. Huma waslu għall - konklużjoni illi ma jagħmlux talba għall - estradizzjoni għaliex kienu tal -fehma li biex ikollhom il- jedd li jitolbu l-estradizzjoni ta' Rezaq jeħtieġ li r - reat ikun ġie kommess f'post li jaqa' taħt il - ġurisdizzjoni ta' l -Istati Uniti ta' l- Amerika. Kieku aħna kellna t- talba għall - estradizzjoni ta' Rezaq magħmula bil -metodi li tipprovdi l- liġi dwar l - estradizzjoni, konna ngħaddu dik it -talba lill-awtorita' kompetenti biex imbagħad il - Qorti tiddeċiedi hi jekk hemmx lok għall -estradizzjoni ta' Rezaq jew le - impregiudicata res judicata naturalment l-kwestjoni tad- double jeopardy, tal- fatt li diġa' hemm in materja. Nista' ngħid li huma waslu għall - konklużjoni - qed nirreferi għar - rappreżentant tad - Dipartiment ta' l- Istat Amerikan, għar - rappreżentant tad -Dipartiment tal- Ġustizzja, għar - rappreżentant tal - FBI u għar - rappreżentant ta' l - Assistant Attorney General tad- Distrett tal- Columbia - li ma jagħmlux it - talba formali għall -estradizzjoni ta' Ali Rezaq.

Jien ġejt ippreżentat bl - ipotesi li jekk jien ippreparat naċċetta xi mod kif dan Rezaq jingħata una volta f'idejn awtoritajiet oħrajn, dan ma jibqax f'idejn l - awtorita' ta' Malta u mbagħad jiġi skarċerat imur fejn għandu jmur. Jien irrispondejt bl -iktar mod kategoriku - u nerġa' nirrepetih - illi l- Gvern Malti "is not prepared to connive at any illegal act", pero' huwa ppreparat li jagħti l- kollaborazzjoni sħiħa tiegħu fl -osservanza tal- liġijiet ta' pajjiżna u fl -osservanza tal- liġijiet internazzjonali.

Din hija l- linja li ħa l - Gvern Malti. Jiena ċert li din hija l -linja li kull Gvern Malti u kull Ministru ta' l- Affarijiet Barranin minfloki kien jieħu.

Jien konvint li ebda Gvern Malti li jirrispetta lilu nnifsu majipprova jgħid li se jibgħat persuna fejn tkun għażlet hi li tmur - tkun min tkun il-persuna - u minflok ma jqegħedha fuq dak l - ajruplan, iqegħedha fuq xi ajruplan ieħor.

Sur President, irrid ngħid ukoll li minn dak li qalu l - membri tad- delegazzjoni li ġew jitkellmu miegħi, kif ukoll minn dak li qalet l - Ambaxxatriċi Novetski, jirriżulta li sa minn Settembru ta' l-1992 kien hemm grupp ta' avukati fl-Amerika - għandi na ssumi fl-iState Department jew fil-Justice Department - li kienu qed jistudjaw possibili tajiet kif Rezaq jiġi konsenjat lill - awtoritajiet Amerikani għal proċeduri oħrajn. Fil - ħames xhur sħaħ li damu jeżaminaw il - każ, dawn ma ħarġu b'ebda idea u la m ill- kumissjoni li ġiet iżżurni, la mill - Ambaxxatriċi Novetski Charge' d'Affaires u lanqas meta tkellimt max- Muffet ma ġie suġġerit xi metodu legali kif aħna nistgħu nżommu f'Malta lil dan il - bniedem jew xi metodu legali kif jista' jiġi konsenjat lilhom. Sur President, nispera li din qed nagħmilha ċara ħafna lill - Kamra u lil pajjiżna ħalli dawn l - affarij iet ma jiġux repetuti barra bil - mod kif diġa' ntqalu.

Irrid ngħid li fl -interess tar-relazzjonijiet bejn Malta u l-Istati Uniti ta' l-Amerika deherli li m'għandix nirrendi pubbliċi ċerti affarijiet, imma naraw kif dawn l - affarijiet jistgħu jiġu riżolti fl - għaqal tad -diskussjonijiet li jsiru bejn gvern u gvern. Jien hekk ipprovajt nagħmel. Naturalment nafu r- reazzjonijiet li kien hemm, pero' ċertament li dawn ir - reazzjonijiet trid tipprova tikkontenihom. Imbagħad sirna nafu bil -mozzjoni li Membru tal-Kamra tad-Deputati Amerikana, Lantos, għamel f'wieħed mis -sotto-kumitati tal-Kamra tar- Rappreżentanti Amerikana. Minn dak il-mument, l- Ambaxxatur tagħna f'Washing ton ipprova jikkommunika